LT
2022 5 5
Europos Sąjungos oficialusis leidinys
L 131/1
II (Ne teisėkūros procedūra priimami aktai)
REGLAMENTAI KOMISIJOS ĮGYVENDINIMO REGLAMENTAS (ES) 2022/700 2022 m. gegužės 4 d. kuriuo iš dalies keičiamas Reglamentas (EB) Nr. 1295/2008 dėl apynių importo iš trečiųjų šalių
EUROPOS KOMISIJA,
atsižvelgdama į Sutartį dėl Europos Sąjungos veikimo, atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr.
1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 190 straipsnio 4 dalį, kadangi: (1)
Komisijos reglamento (EB) Nr. 1295/2008 (2) I priede išvardytos trečiųjų šalių įstaigos, įgaliotos išduoti iš tų šalių importuojamų apynių produktų atestavimo dokumentus.
Tie atestavimo dokumentai pripažįstami kaip Reglamento (ES) Nr.
1308/2013 77 straipsnyje nurodytų sertifikatų atitikmenys;
(2)
tų trečiųjų šalių atitinkamų įstaigų pareiga yra atnaujinti Reglamento (EB) Nr. 1295/2008 I priede pateikiamą informaciją ir, vadovaujantis glaudaus bendradarbiavimo principu, perduoti tą informaciją Komisijai;
(3)
Kanada atsiuntė Komisijai prašymą pakeisti kompetentingos įstaigos, įgaliotos išduoti atitikties atestatus, pavadinimą ir adresą.
Dėl aiškumo reikėtų pakeisti visą Reglamento (EB) Nr. 1295/2008 I priedą;
(4)
todėl Reglamentas (EB) Nr. 1295/2008 turėtų būti atitinkamai iš dalies pakeistas;
(5)
siekiant užtikrinti teisinį tikrumą ir sklandų prekybos srautų judėjimą atitinkamame sektoriuje, šis reglamentas turėtų įsigalioti skubos tvarka kitą dieną po jo paskelbimo Europos Sąjungos oficialiajame leidinyje;
(6)
šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
PRIĖMĖ ŠĮ REGLAMENTĄ:
1 straipsnis Reglamento (EB) Nr. 1295/2008 pakeitimas Reglamento (EB) Nr. 1295/2008 I priedas pakeičiamas šio reglamento priedu.
(1) OL L 347, 2013 12 20, p. 671.
(2) 2008 m. gruodžio 18 d.
Komisijos reglamentas (EB) Nr. 1295/2008 dėl apynių importo iš trečiųjų šalių (OL L 340, 2008 12 19, p. 45).